**Jäsenkirje 3/2016 Hallitus 12.11.2016**

**Hyvät sukuseuran jäsenet, hyvät sukulaiset!**

Hattulan Petäyksessä pidettiin sukuseuran 8. sukukokous kesäkuussa 52 sukulaisen läsnäollessa. Suvun ensimmäisestä kokoontumisesta Keuruulla vuonna 1991 oli kulunut 25 vuotta. Sukuseura on kasvanut aikuiseen ikään ja koonnut kattavasti Oton ja Aleksandran jälkeläistiedot yli sadan vuoden ajalta ja myös runsaasti tietoa sitä aikaisempien sukupolvien elämästä.

Tähän jäsenkirjeeseen on koottu tietoa Petäyksen sukukokouksen päätöksistä ja uuden valitun hallituksen toiminnan käynnistymisestä.

1. **Sukukokouksen päätökset**

Sukukokous valitsi suvunpääksi alkavaksi kolmivuotiskaudeksi edelleen Eero Saurin.

Hallituksen puheenjohtajaksi valittiin edelleen Reinon sukuhaarasta Markku Sauri. Muiksi hallituksen jäseniksi valittiin Lempin sukuhaarasta Maija-Riitta Laaksonen, Lainan sukuhaarasta Heli Hyttinen, Yrjön sukuhaarasta Hanna Linna-Varis, Voiton sukuhaarasta Olli Sauri, Helmin sukuhaarasta Petteri Mustonen, Einon sukuhaarasta Heikki Sauri, Valman sukuhaarasta Jari Näres, Ailin sukuhaarasta Tuula Mäki-Filppula ja Erkin sukuhaarasta Eeva Sauri. Uudessa hallituksessa on kolme uutta jäsentä.

Toiminnantarkastajaksi valittiin Peter Henriksson.

Sukukokous päätti kauden 2016-2019 toiminta- ja taloussuunnitelmasta, tulo- ja menoarviosta sekä jäsenmaksusta. Kolmivuotiskauden 2017-2019 jäsenmaksu on 30€. Se peritään vuoden 2017 alussa 20 vuotta täyttäneiltä seuran jäseniltä. Tämän jäsenkirjeen liitteenä on tilisiirtolomake jäsenmaksun maksamiseksi.

Sukukokous hyväksyi myös edellisen kolmivuotiskauden tilinpäätökset ja toimintakertomukset, vahvisti tilinpäätökset ja myönsi vastuuvapauden tilivelvollisille.

Sukukokouksen päätökset ovat luettavissa myös sukuseuran kotisivuilla. Kotisivuilla ovat katsottavana myös kokouksessa pidetyt esitelmät ja sukukokoukseen päivitetyt sukupuut sukuhaaroittain.

1. **Sukukokouksen valokuvat tilattavissa albumina**

Joonas Näres-Kekki valokuvasi kahden päivän aikana monipuolisesti sukukokouksen tapahtumia ja osallistujia. Joonas kokosi yhdessä Kaija Näres-Kekin kanssa kuvista Ifolor-valokuva-albumin, joka on sukulaisten tilattavissa. Albumi sisältää myös suvunpää Eero Saurin sukukokouksessa pitämän esitelmän Otto ja Aleksandra Saarisesta, yhdentoista sisaruksen vanhemmista.

Kyseessä on ensimmäinen sukuseuran kokouksista suunnitelmallisesti koottu albumi, jossa muistot kokouksesta, sen tapahtumista ja sukulaisista säilyvät suvun keskuudessa. Hallitus toivoo, että suku runsaslukuisena tilaa albumin muistoksi tai vaikkapa joululahjaksi**.** Albumin hinta on 38,50€ lähetyskuluineen kappaleelta. **Tilaus tulee tehdä viimeistään 9.12.2016 mennessä.**

Tilaus tehdään erillisenä sähköpostiviestinä sukuseuran jäsenille samanaikaisesti tämän jäsenkirjeen kanssa lähetetyn Ifolor-viestin kautta. Klikkaamalla viestissä alimmaisena olevaa **tilauslinkkiä** avautuu uusi sivu, josta **suurennuslasia** napauttamalla avautuu sivu, jonka oikeassa laidassa on teksti **CART**. Sitä klikkaamalla pääset **tilausikkunaan**, jonka tiedot täyttämällä albumin osto tapahtuu. Saat albumin muutaman päivän kuluttua tilauksestasi postin tuomana.

Jos tilaamisessa tulee ongelmia, ota yhteyttä puheenjohtajaan tai sihteeriin.

1. **Palautteet Petäyksen sukukokouksesta**

Osallistujilta kerättiin palautteita sukukokouksesta. Lomakkeen palautti 17 osallistujaa. Kouluasteikolla arviot kokouksesta olivat keskiarvoina seuraavat:

1. Miten sukukokouksen ennakkotiedotus hoidettiin? 9,29
2. Toimivatko kokoustilat, olivatko ne tarkoitukseen sopivat? 9,41
3. Ruoka- ja kahvitarjoilut ja niiden hinta/laatu-suhde? 9,11
4. Esitysten näkyvyys ja äänentoisto? 8,17
5. Eri ikäisten tarpeiden huomioon ottaminen? 8,37
6. Sukukokouksen onnistuminen kaiken kaikkiaan? 9,06

Mielenkiintoisimpana tai parhaana kokouksessa pidettiin kuvilla elävöitettyjä sukuesitelmiä, tarinoita suvun historiasta, teemaesitystä ”O.J.Saarisen syntymästä 100 vuotta” sekä viestintäkouluttaja Marketta Rentolan esitystä sukutarinoiden kirjoittamisesta. Hyvänä pidettiin myös sukulaisten tapaamista, yhdessäoloa, serkkujen ja pikkuserkkujen tutustumista sekä osallistujien esittäytymistä. Uudistetut sukupuut ja iltaohjelma saivat myös kiitosmainintoja.

Mitä sitten ohjelmasta olisi voinut jättää pois? Ensimmäisen kokouspäivän ohjelmaa osa vastaajista piti liian tiukkana ja joitakin sen esityksiä liian pitkinä tai liian yksityiskohtiin menevinä. Tarinapainotteisuuden lisäämistä esityksissä toivottiin.

Kysyttäessä mitä ohjelmasta puuttui, mainintoja saivat toiminnallisuuden lisääminen, kisailut, erillisen lastenhuoneen järjestäminen, nykypolvien esittely ja lisäaika vapaalle keskustelulle.

Kannanotot 1- tai 2-päiväisen kokouksen puolesta kallistuivat 1-päiväisyyden puolelle äänin 10-7. Kokouspaikkana Petäystä pidettiin hyvänä.

Hallitus ottaa saadun palautteen huomioon seuraavan sukukokouksen valmistelussa.

1. **Hallituksen järjestäytyminen**

Uusi hallitus piti järjestäytymiskokouksensa 12.11.2016 Hämeenlinnassa. Hallituksen varapuheenjohtajaksi valittiin edelleen Hanna Linna-Varis, sihteeriksi Heli Hyttinen ja rahastonhoitajaksi hallituksen ulkopuolelta Pirjo-Sisko Jalli.

Toimintasuunnitelman toimeenpanon valmistelua varten hallitus päätti seuraavista hallituksen sisäisistä valmisteluvastuista: sukututkimusasioista ja sukuhistorian ylläpidosta vastaa Olli Sauri, nuorten sukupolvien aktiviteetin vahvistamisesta Hanna Linna-Varis, sukuseuran kotisivuista Markku Sauri ja sukuseuran omasta facebook-ryhmästä Maija-Riitta Laaksonen. Hallituksen jäsenet osallistuvat valmistelutyöhön. Hallitus koordinoi valmistelua kokouksissaan ja päättää toiminnan kehittämisestä toimintasuunnitelman mukaisesti.

Vuonna 2019 järjestettävän 9. sukukokouksen valmistelusta hallitus päättää myöhemmin.

1. **Jäsentiedotus**

Sukuseuran toiminnasta tiedotetaan ensisijaisesti kotisivuilla [www.sukusaarinensauri.net](http://www.sukusaarinensauri.net) . Sivuille on koottu paljon aineistoa suvun vaiheista, sukupuusta, sukukokouksista, seuran toiminnasta ja hallinnosta. Sivuille päivitetään jatkuvasti uutisia ja valokuvia. Sukulaiset voivat tarjota aineistoja kotisivuilla julkaistaviksi – yhteyttä voi ottaa puheenjohtajaan ja sihteeriin.

Sukulaisten vapaata keskustelua ja kuulumisten vaihtoa varten on sukuseuran oma facebook-ryhmä, jota koskevat ohjeet löytyvät niin ikään kotisivuilta. Facebook-ryhmä on suljettu, joten siellä käytävä keskustelu ja kuulumisten vaihto jää ryhmään kuuluvien sukulaisten piiriin. Hallitus toivoo, että lisää sukulaisia liittyisi ryhmään ja vaihtaisi kuulumisia aika ajoin suvun yhteenkuuluvuutta vahvistaen ja toistemme tuntemista parantaen.

Hallitus koostuu sukuhaarojen edustajista. Kukin hallituksen jäsen huolehtii yhteydenpidosta omaan sukuhaaraansa ja viestimisestä sukuhaaran ja hallituksen välillä.

Hallitus lähettää myös ainakin kerran vuodessa paperisen jäsenkirjeen kaikille sukuseuran jäsenille. Pidättehän huolta, että ilmoitatte osoite-, sähköposti- ja puhelinnumeroiden muutoksista aina sukuseuran sihteerille tai rahastonhoitajalle.

1. **Yhteystiedot**

Hallituksen jäsenten yhteystiedot ovat kotisivuilla. Toimihenkilöiden yhteystiedot ovat seuraavat:

* puheenjohtaja Markku Sauri, [markku.sauri@elisanet.fi](mailto:markku.sauri@elisanet.fi), 045-3152444
* varapuheenjohtaja Hanna Linna-Varis, [hanna.linna-varis@porvoo.fi](mailto:hanna.linna-varis@porvoo.fi), 040-5290278
* rahastonhoitaja Pirjo-Sisko Jalli, [pirjo.jalli@pp.inet.fi](mailto:pirjo.jalli@pp.inet.fi), 0400-957805
* sihteeri Heli Hyttinen, [heli.hyttinen@elisanet.fi](mailto:heli.hyttinen@elisanet.fi), 050-3494097

1. **Muistilista**

Muistattehan

* tilata sukukokouksen valokuva-albumin 9.12.2016 mennessä
* maksaa kauden 2017-2019 jäsenmaksun 28.2.2017 mennessä
* päivittää mahdolliset yhteystietojenne muutokset sihteerille tai rahastonhoitajalle ensi tilassa

**Sukuseuran hallitus toivottaa kaikille sukulaisille hyvää loppuvuotta ja joulun odotusta! Onnea ja terveyttä alkavalle vuodelle 2017!**

Terveisin

Hallitus

|  |  |  |  |  |  |  |  |
| --- | --- | --- | --- | --- | --- | --- | --- |
| Saajan tilinumero Mottagarens kontonummer | | | FI18 4762 1020 0399 94 Keuruun OP | IBAN | | | BIC |
| Saaja Mottagare | | | Sukuseura Saarinen-Sauri | Jäsenmaksu kaudelta 2017-2019 | | | |
| à 30,00€ jäseneltä  Jäsenen nimi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | |
| **TILISIIRTO. GIRERING** | | Maksajan nimi ja osoite Betalarens nam och adress |  |
|  | Allekirjoitus Underskrift | |  | Viitenumero Ref. nr |  | | |
| Tililtä nro Från konto nr | | |  | Eräpäivä Förfallodag | 28.2.2017 | 30€ | |